CELEX: 62019CN0774
Language: hr
Date: 2019-10-22 00:00:00
Title: predmet C-774/19: Zahtjev za prethodnu odluku koji je 22. listopada 2019. uputilo Vrhovno sodišče Republike Slovenije (Slovenija) – A.B. i B.B. protiv Personal Exchange International Limited

20.1.2020   
            
            
               HR
            
            
               Službeni list Europske unije
            
            
               C 19/19
            
         
      Zahtjev za prethodnu odluku koji je 22. listopada 2019. uputilo Vrhovno sodišče Republike Slovenije (Slovenija) – A.B. i B.B. protiv Personal Exchange International Limited
      (predmet C-774/19)
      (2020/C 19/23)
      Jezik postupka: slovenski
      
         Sud koji je uputio zahtjev
      
      Vrhovno sodišče Republike Slovenije
      
         Stranke glavnog postupka
      
      
         Tužitelji: A.B. i A.B.
      
         Tuženik: Personal Exchange International Limited
      
         Prethodna pitanja
      
      Treba li članak 15. stavak 1. Uredbe br. 44/2001 (1) tumačiti na način da se kao ugovor koji je potrošač sklopio u svrhe za koje se može smatrati da su izvan njegove profesionalne djelatnosti može kvalificirati i ugovor o igri internetskog pokera, koji je pojedinac sklopio na daljinu sa stranim priređivačem internetskih igara, i koji podliježe općim uvjetima ugovora tog priređivača, u slučajevima u kojima se pojedinac nekoliko godina uzdržavao prihodima koje je na taj način ostvario ili dobicima od igre pokera, iako nije službeno registriran za takvu djelatnost i, u svakom slučaju, ne nudi tu djelatnost trećim osobama na tržištu kao uslugu uz naplatu?
      
         (1)  Uredba Vijeća (EZ) br. 44/2001 od 22. prosinca 2000. o [sudskoj] nadležnosti, priznavanju i izvršenju sudskih odluka u građanskim i trgovačkim stvarima (SL 2001., L 12, str. 1.) (SL, posebno izdanje na hrvatskom jeziku, poglavlje 19., svezak 3., str. 30.)